Sarapion an seine Mutter
Material: papyrus
Place: Kaisareia
Categories: Brief (privat)
Sarapion an seine Mutter Demetrus
Ankündigung (Reise)
Gesundheit
Grüße
[Σαραπίω]ν . τῇ κ[υ]ρίᾳ μου μητρὶ 
...... 
Δημητροῦδι  πολλὰ χαίρειν. 
γράφω σο[ι] δειὰ Ἡλιοδώρου τοῦ ἡμε
τέρ[ο]υ ἀπὸ Καισαρείας μέλλων ἐξειέναι 
ἐπὶ τὴν Καπαδοκίαν ἐρρωμένος, εὐχό
μενος ὅπως ὁλοκληροῦσάν σε καὶ ὑ
γιαίνουσαν ἀπολάβω καὶ τὸ προσκύνη
μά σοι πιῶ παρὰ τοῖς ἐπιξενοῦμε θεοῖς. 
ἤδη πολλάκις σοι ἐπέστιλα περὶ τῆς 
σωτηρίας σου καὶ σὺ οὐκ ἠξίωκές 
μοι ἐπιστεῖλαι. κἂν διὰ λόγου μοι 
πέμψε εἰ ὁλοκληρῖς ἢ ὡς ᾖς, 
ἵνα ἀμέριμνος , ἀλλὰ ἕως 
νῦν ὀλιγωρῶ τὰ περὶ σοῦ μὴ κο
μισάμενός σου γράμματα. τά
χα δὲ ἀξιώσω τὸν πάτρωνά 
μου καὶ ἐν τάχι ἔλθω πρὸς ὑμᾶς 
ἵνα ὑμᾶς προσκυνήσω διὰ πολλοῦ 
χρόνου. δύνασθαι δὲ πυθέσθαι τὰ 
περὶ ἐμοῦ ἀπὸ τῶν ἡμετέρων 
τοῦτʼ ἔστιν Νείλου καὶ ἀπὸ Εὐδαί
μονος καὶ ἀπὸ τῶν ἐλθόντων 
πρὸς ὑμᾶς. τὴν κυρίαν μου ἀδελ
φὴν πολλὰ προσαγόρευε Ταῆσιν 
καὶ τὸν ἀδελφόν μου  καὶ 
τοὺς φίλους πάντας μεθʼ ὧν 
ἐρρῶσθαί σε εὔ
χομαι πολλοῖς 
χρόνοις.
[Σ]αραπίων τῇ μη[τρὶ ].... Δημητροῦδι.